### Beslutninger

Fremsendes med ændringsforslaget fra Socialdemokratiets byrådsgruppe af 7. juni 2022 til Økonomiudvalget til behandling i henhold til beslutning i byrådets møde den 16. november 2022.

###

Beslutningsforslag fra [adresse], V og SF

Der har været en voldsom vækst i pengespil i [adresse] de seneste 15 år - og samtidig har der været en stor stigning i antallet af personer, der enten har et problematisk forhold til spil eller er direkte spilafhængige. Alligevel er det offentlige rum fyldt med reklamer for pengespil i forskellige former. Vi oplever det på bådebusser og reklamesøjler i busskure. Det besværliggør behandlingen af ludomaner og kan samtidig virkefristende for særligt de børn og unge, der bliver eksponeret og som har dårligere forudsætninger for at gennemskue de konsekvenser, spillet i værste fald kan have.

En nyere undersøgelse har vist at omkring 125.000 danskere i varierende grad oplever problemer med pengespil. Det er relativ en procentdel af den voksne del af befolkningen, og vi har derfor brug at kigge på hvordan vi kan nedbringe det tal. Selvom antallet af deciderede ludomaner er noget lavere, er der ingen tvivl om, at ludomani er blevet et stadig større samfundsproblem. Ludomani har ofte ødelæggende effekt på ens familie og økonomisk kan det have store konsekvenser.

125.000 er et meget højt tal og det tal ser ikke ud til at blive mindre kommende år. I Radikale Venstre, SF og Venstre ønsker vi derfor at skrue op for den forebyggende indsats, således der ikke er flere der kommer til at opleve problemer med pengespil.

Da casino og pengespil generelt er blevet let tilgængeligt, er risikoen for at udvikle ludomani større end nogensinde før. Eneste krav for at spille casino og pengespil på nettet er, at man har adgang til en smartphone eller computer. Det er derfor utroligt nemt at spille med, hvis man er myndig.

Ludomani er et udbredt og stort problem i mange aldersgrupper, og tidligere undersøgelse viser at en stor andel af ludomanerne tilhører den yngre aldersgruppe. Unge i aldersgruppen 18-25 år viser en særlig stor interesse for poker og betting, men prøver også gerne kræfter med spillemaskiner, lotterier og andre pengespil. Hver fjerde, der kommer i behandling for ludomani er under 25 år.

EU-parlamentarikere på tværs af politiske partier herunder Laust Knudsen (V), Majken Eriksen (S) og Rune Schou (RV) arbejder for et europæisk forbud mod reklamer for pengespil. Herhjemme er der også udbredt bekymring og modstand mod reklamer for pengespil, og blandt andre har landstræner Torben Mikkelsen direkte opfordret til et forbud mod spilreklamer.

På trods af ovenstående kan man se reklamer for pengespil bl.a. i vores busser og busskure, som mange børn og unge bruger, og som [adresse] er medejere af. Det er problematisk.

Det indstilles at:

1. [adresse] retter henvendelse til Midttrafik med henblik på at forbyde reklamer for pengespil i den offentlige transport.

2. Det indgår i næste udbud af reklamefinansieret byudstyr i [adresse], at der ikke må reklameres for pengespil.

På vegne af SFs, Radikale Venstres og Venstres byrådsgrupper

Katcha Olesen, medlem af [adresse] for SF, gruppeforperson,

Steen Christensen, medlem af [adresse] for Radikale venstre, politisk ordfører,

Tim Hansen, medlem af [adresse] for Venstre, gruppeformand

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Byrådet drøftede d. 8. juni 2022 forslag om at forbyde reklamer for pengespil og kviklån i bybusser, på byudstyr og samtlige kommunale bygninger, flader og transportmidler.

Folketinget forbød markedsføring for kviklån i 2020. Byrådet kan vedtage forbud mod reklamer for pengespil, men de enkelte magistratsafdelinger har allerede i dag mulighed for dette.

Midttrafik besluttede 9. september 2022 at forbyde reklamer for pengespil med virkning for bybusserne.

For byudstyr foreslås det, at et forbud mod reklamer for pengespil indarbejdes i det kommende udbud i 2029 samt at kommunens leverandør af byudstyr AFA Decaux A/S kontaktes med henstilling om ikke at reklamere for pengespil.

Gældende regler i [adresse] er, at det ikke er tilladt at reklamere på administrationsbygninger og beklædning, men at det ellers er op til magistratsafdelingerne. Bygninger og flader, hvor der reklameres, driftes af Kultur og Borgerservice, som har retningslinjer om, at der ikke reklameres for pengespil.

### Beslutningspunkter

Det indstilles:

At 1) [adresse] tager orienteringen om et forbud mod reklamer for pengespil fra Midttrafik på bybusser til efterretning.

At 2) [adresse] vedtager et lignende forbud mod pengespil på byudstyr, og at dette indarbejdes i et fremtidigt udbud.

At 3) Teknik og Miljø henstiller til kommunens leverandør af byrumsinventar AFA Decaux A/S ikke at reklamere for pengespil og kviklån.

At 4) [adresse] ikke vedtager et generelt forbud mod reklamer for pengespil, men henstiller til magistratsafdelingerne ikke at reklamere for pengespil.

### Borgmesterens Afdelings påtegning

Fremsendes til Magistraten. Det bemærkes, at fristen for besvarelse af forslaget fra partierne er overskredet. Fristen var den 21. september 2022. Borgmesterens Afdeling har herudover ingen bemærkninger til indstillingen.

### Sagsforløb

Udvalg: [adresse]

Dato: 08-06-2022

Benny Andresen:

Fremsendes sammen med ændringsforslaget fra Socialdemokratiets byrådsgruppe af 8. juni 2022 til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. juni 2022 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 07-11-2022

Benny Andresen: 7

Fremsendes til [adresse] med bemærkning, at Magistraten i mødet den 7. november 2022 anbefaler, at byrådet tiltræder Magistratsafdelingen for Teknik og Miljøs indstilling af 24. oktober 2022.

Magistraten anbefaler, at der i udvalgsbehandlingen vurderes om at 4 kan erstattes af et generelt forbud.